Publication: Magyar Közlöny
Issue: MK-1999-91 (Year: 1999, Number: 91)
Era: 1990-2004
Section: a 32/1999. (X. 15.) KHVM rendelethez
Paragraph Index: 177

9. Az írásbeli vizsga megkezdése előtt a felügyelő pedagógus megállapítja a vizsgázók személyazonosságát, és tájékoztatást ad az írásbeli vizsga szabályairól, az esetleg alkalmazható segédeszközökről, valamint a vizsgán elkövetett szabálytalanságok következményeiről. A felügyelő tanár gondoskodik a vizsga rendjének megtartásáról. Ezek megtörténte után a szakvizsgát szervező intézmény vezetője vagy megbízottja felbontja az írásbeli vizsga tételeit tartalmazó borítékot, kihirdeti, majd kiosztja a feladatokat. A vizsgázók a feladatok elkészítéséhez segítséget vagy tanácsot nem kérhetnek, és nem kaphatnak. A feladatok megoldásához — hacsak az írásbeli tétel másképpen nem rendelkezik — segédeszköz nem használható.

Source: https://magyarkozlony.hu/hivatalos-lapok/cd9320f519fea37102d95e7f2714cbfe597079a2/dokumentumok/cb821ba7e42b2e20cf8591aded1ef47dcdbefbd8/letoltes